recursal/SuperWikiNEXT-32B huggingface dataset:
Sukan ***Floorball*** (harafiah **Bola lantai**) mula bertapak di Malaysia pada sekitar tahun 2001 di Universiti Malaya, Kuala Lumpur. Sukan ini diperkenalkan oleh Presiden Persatuan Floorball Malaysia, Rizal Mohd Razman.

Sejarah
-------

Floorball bermula di Sweden pada 1970-an sebagai alternatif kepada sukan hoki mendapat sambutan beberapa negara maju seperti Finland dan Switzerland hingga terbentuknya Persekutuan Floorball Antarabangsa (IFF) bagi mengiktiraf sukan itu pada 1986.

Sukan ini mirip hoki ais dengan membariskan 20 pemain dalam sesuatu perlawanan, namun hanya lima pemain saja dibenarkan berada di dalam gelanggang berserta seorang penjaga gol pada satu-satu masa. Setiap pemain biasanya mempunyai pemukul karbon grafit yang terang warnanya iaitu kira-kira 0.91 meter panjang dengan hujungnya berbentuk seakan-akan pemukul hoki ais untuk memukul bola berukuran 7.62 sentimeter, berwarna putih dan diperbuat daripada plastik.

Pada tahun 2002 dan 2004, skuad negara telah menghantar pasukan ke "Kejohanan Dunia Floorball" bagi skuad lelaki. Manakala bagi skuad wanita, mereka menghantar pasukan pada tahun 2003 dan 2005. Di samping itu, skuad negara juga menyertai beberapa pertandingan lain antaranya adalah di peringkat Kejohanan Floorball Asia Pasifik (2004, 2006, 2007, 2008, 2009, 2010), Kejohanan Piala Dunia Universiti (2014), Piala SEA (2014) dan Sukan Sea (2015).

Dalam usaha mempromosi serta mengangkat sukan floorball ini di Malaysia, Red Phoenix Floorball Academy telah ditubuhkan sebagai platform khas untuk sesiapa yang mempunyai minat untuk mendalami sukan ini. Akademi yang berpusat di Kompleks Sukan MSN, Setiawangsa ini telah ditubuhkan oleh seorang pelopor sukan floorball iaitu Mohd Hafidz Zainalabidin.

Perkembangan
------------

Sejak selepas itu, sukan ini mula berkembang ke negeri Pulau Pinang. Encik Edward Lim adalah orang yang bertanggungjawab dalam memperkenalkan sukan ini di Pulau Pinang. Liga Floorball Negeri Pulau Pinang mula di perkenalkan pada tahun 2006. Sementara di Selangor, Liga Peringkat Negeri mula diperkenalkan. Ia kemudian dituruti Liga Negeri di Sabah dan Kuala Lumpur. Sukan Floorball ini kini turut mula berkembang ke beberapa negeri lain antaranya Johor, Perak, Sarawak dan juga Negeri Sembilan.

Penerimaan
----------

Floorball juga dinegara kita kini telah mula diiktiraf oleh Kementerian Belia dan Sukan, Majlis Olimpik Malaysia dan media elektronik serta media cetak. Malah, beberapa buah sekolah, Universiti dan Kolej disekitar negara juga sudah mempunyai sukan floorball antaranya adalah SMK Hamid Khan, SMK SS17, Infrastructure University Kuala Lumpur, Germany Malaysia Institute, UNITEN, Universiti Sains Malaysia, Universiti Teknologi Malaysia, Universiti Malaya dan pelbagai lagi.

Rujukan
-------

1. 1 2 3  "Stadium Astro: Floorball, kenal sukan ini atau tidak?". *www.stadiumastro.com*. Stadium Astro. 20 Januari 2015. Dicapai pada 1 Oktober 2015.
2. 1 2 3  "http://www.bharian.com.my/node/58302". *Berita Harian Online*. 31 Mei 2015. Dicapai pada 1 Oktober 2015. External link in `|title=` (bantuan)

Pautan luar
-----------

* Malaysia Floorball Association
Templat:Ekonomi Turki

Hutang kerajaan umum negara Eropah yang terpilih
**Kemelut mata wang dan hutan Turki 2018–2022** (Turki: *Türkiye döviz ve borç krizi*code: tr is deprecated ) ialah kemelut kewangan dan ekonomi yang sedang berlaku di Turki. Ia dicirikan oleh lira Turki (TRY) jatuh menjunam nilainya, inflasi tinggi, kos meminjam meningkat, dan sewajarnya mungkir pinjaman yang meningkat. Kemelut tersebut disebabkan oleh kurangan akaun semasa berlebih-lebihan ekonomi Turki dan jumlah besar hutang denominasi mata wang asing peribadi, tambahan pula autoritarianisme Presiden Recep Tayyip Erdoğan yang meningkat dan ideanya yang tidak ortodoks tentang dasar kadar faedah. Beberapa juruanalisis juga menekankan kesan berpengaruh pergeseran geopolitik dengan Amerika Syarikat dan tarif terpaksa oleh pentadbiran Trump pada tahun 2018 pada beberapa keluaran Turki seperti keluli dan aluminium.

Lihat juga
----------

* Kemelut ekonomi Turki 2001
* Pusuan inflasi 2021–2022
* Kesan ekonomi pandemik COVID-19
* Erdoğanisme

Rujukan
-------

1. ↑
2. ↑
3. ↑
4. ↑  "Turkey's Lessons for Emerging Economies – Caixin Global". *www.caixinglobal.com* (dalam bahasa Inggeris). Dicapai pada 20 August 2018.
5. ↑  Goujon, Reva (16 August 2018). "Making Sense of Turkey's Economic Crisis". *Stratfor*. Diarkibkan daripada yang asal pada 16 August 2018.

Pautan luar
-----------

* OECD economic survey on Turkey, July 2018

Templat:Kemelut kewangan
Kerosin jet adalah bahan api semua pesawat udara yang menggunakan enjin turbin gas termasuk kapal terbang pelbagai saiz dan helikopter. Kerosin adalah bahan yang sama dengan minyak tanah (minyak gas) yang digunakan oleh penduduk dunia di era 50an hingga 90an mengantikan dapur kayu. Kerosin untuk kegunaan jet ditambah baik dari kerosin biasa dan dikelaskan kepada kerosin tanpa plumbum (Jet-A1) dan kerosin campuran nafta (Jet B).

Kerosin Jet-A1 kebiasaannya digunakan sebagai bahan api pesawat kerana ia tidak membeku pada suhu di bawah tahap beku. Ia terdiri daripada campuran kerosin dan bahan anti beku.

Untuk mengisi kerosin ke tangki pesawat biasanya menggunakan lori tangki ataupun trak yang menyedut kerosin di saluran bawah tanah lapangan terbang dan mengisi kerosin ke tangkai pesawat melalui panel pengisian bahan api. 

Terdapat juga cara pengisian di udara, biasanya untuk pesawat jenis pejuang dan tentera.

Rujukan:
--------

* bahan api pesawat Diarkibkan 2013-05-24 di Wayback Machine
* Kerosin
* Aviation gas
**Intuisi** atau *gerak hati* adalah istilah untuk kemampuan memahami sesuatu tanpa melalui pemikiran rasional dan intelektual. Kelihatannya pemahaman itu tiba- tiba saja datangnya dari dunia lain dan di luar kesedaran. Misalnya, seseorang tiba- tiba saja terdorong untuk membaca sebuah buku. Ternyata , di dalam buku itu dijumpai keterangan yang dicari- carinya selama bertahun -tahun. Atau misalnya, dia merasa bahawa yang dia harus pergi ke sebuah tempat, ternyata di sana dia bertemu dengan penemuan besar yang mengubah hidupnya. Namun tidak semua intuisi berasal dari kekuatan psi. Sebahagian intuisi boleh dijelaskan sebab musababnya.

Sebuah kajian[*nyatakan menurut siapa?*] menunjukkan bahawa orang- orang yang berada dalam jajaran puncak perniagaan atau golongan eksekutif mempunyai markah yang lebih baik dalam uji kaji deria keenam berbanding dengan orang- orang biasa. Kajian itu sepertinya[*nyatakan menurut siapa?*] menegaskan bahawa orang- orang yang berjaya lebih banyak menerapkan kekuatan psi dalam kehidupan seharian mereka, hal mana menunjang kejayaan mereka. Salah satu bentuk kemampuan psi yang sering muncul adalah kemampuan intuisi. Kerap kali, gerak hatilah yang menentukan keputusan yang mereka ambil.

Sehingga ketika ini dipercayai bahawa gerak hati yang baik dan tajam adalah syarat agar seseorang dapat berjaya dalam perniagaan.[*perlu rujukan*] Oleh kerana itu tidak menghairankan jika banyak buku- buku mengenai petua kejayaan selalu memasukkan strategi mempertajam intuisi.

Pautan luar
-----------

* Intuisi di Psikologi -online.com  Diarkibkan 2012-04-22 di Wayback Machine

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Inalchuq** (meninggal 1219) merupakan seorang Gabenor kerajaan Khwarizmiyah bahagian wilayah Otrar. Beliau adalah bapa saudara kepada Alauddin Muhammad iaitu khalifah bagi kerajaan Khwarizmiyah ketika itu.

Pada 1218, beliau berjaya mengesan kegiatan merisik kumpulan rombongan dagang Empayar Mongol seramai 400 orang setelah mengawasi tindak-tanduk mereka. Rombongan tadi ditangkap dan dikurung bagi mengenal pasti tujuan sebenar rombongan tersebut. Setelah beberapa ketika, kesemua ahli rombongan tadi dibunuh.

Akibat daripada kejadian itu, Genghis Khan memulakan kempen menceroboh wilayah kerajaan Islam dengan menyerang kerajaan Khwarizmiyah. Ketika ini bermulalah Peperangan Islam-Mongol. Semasa penyerbuan tentera Mongol terhadap wilayah Otrar, Inalchuq dan tenteranya dapat bertahan selama lima bulan, namun beliau akhirnya dapat ditangkap dan dibunuh.

Berdasarkan sumber yang boleh dipertikai, beliau dihukum dengan mata dan telinganya dimasukkan logam perak yang sedang mendidih.

1. ↑  John Man (2007). *Genghis Khan: Life, Death, and Resurrection*. Macmillan. m/s. p. 163. ISBN 0312366248. `|pages=` has extra text (bantuan)
**Kawasan atau zon perdagangan bebas** (bahasa Inggeris: *Free trade zone* atau **FTZ**) atau **zon pemprosesan eksport** adalah wilayah suatu negara di mana beberapa halangan perdagangan seperti tarif dan kuota dihapuskan dan keperluan birokrasi dikurangkan dengan harapan menarik bisnes dan pelaburan asing baru. Ia juga wilayah atau daerah di mana sekumpulan negara telah bersetuju untuk mengurangkan atau menghapuskan halangan perdagangan. Kawasan perdagangan bebas boleh ditakrifkan sebagai pusat pengeluaran yang melibatkan import bahan mentah atau komponen dan eksport produk kilang.

Kebanyakan kawasan perdagangan bebas berada di negara-negara membangun seperti Brazil, China, Filipina, Malaysia, Pakistan, Mexico, Costa Rica, Honduras, dan Madagascar yang juga mempunyai zon pemprosesan eksport. Pada tahun 1997, 93 negara telah mendirikan zon pemprosesan eksport (EPZ) dan menggaji 22.5 juta orang, dan lima tahun kemudian, pada tahun 2003, EPZ di 116 negara memberi pekerjaan kepada 43 juta orang.

Syarikat yang didirikan di kawasan perdagangan bebas diberikan pelepasan cukai sebagai insentif. Biasanya, kawasan ini didirikan di kawasan mundur di negara tuan rumah; dengan harapan ia akan menarik pengusaha dan dapat mengurangkan kemiskinan dan pengangguran, serta merangsang ekonomi. Kawasan ini sering digunakan oleh syarikat multinasional untuk menubuhkan kilang-kilang yang menghasilkan produk seperti pakaian atau kasut.

Kawasan perdagangan bebas juga dikenali sebagai kawasan atau zon ekonomi istimewa di beberapa negara. Kawasan ekonomi istimewa telah ditubuhkan di banyak negara untuk pelaksanaan prinsip-prinsip ekonomi pasaran liberal. Kawasan ini dipandang sebagai alat untuk meningkatkan penerimaan dan kredibiliti dasar transformasi dan untuk menarik pelaburan domestik dan asing. Objektif asas kawasan ini adalah untuk meningkatkan pendapatan mata wang asing, mengembangkan industri berorientasikan eksport dan untuk mewujudkan peluang pekerjaan.

Lihat juga
----------

* Perjanjian Perdagangan Bebas
Dalam ilmu fizik, **hukum keabadian tenaga** mengatakan bahawa jumlah tenaga dalam suatu sistem tertutup adalah malar sepanjang masa dan oleh itu, diabadikan. Oleh itu, tenaga tidak dapat diciptakan mahupun dimusnahkan, tetapi hanya boleh ditukar bentuk dari suatu bentuk ke bentuk yang lain. Hukum ini dikatakan dalam hukum pertama termodinamik yang biasanya dirujuk dengan formula:

{\displaystyle \Delta U=Q-W.}
Dalam formula tersebut, {\displaystyle \Delta U}, perubahan tenaga dalam dalam sistem tertutup adalah sama dengan {\displaystyle Q}, jumlah haba yang disalurkan ke dalam sistem ditolak dengan {\displaystyle W}, jumlah kerja yang dilaksanakan sistem terhadap persekitaran.

Contoh yang boleh dikemukakan ialah pertukaran tenaga kimia ke tenaga kinetik apabila sebatang dinamit diletupkan. Sekiranya kesemua tenaga yang dilepaskan semasa letupan dikira, iaitu tenaga kinetik dan keupayaan serpihan serta tenaga haba dan bunyi letupan, jumlah yang akan diperoleh adalah sama dengan tenaga kimia yang digunakan dalam pembakaran dinamit.

Salah satu kesan hukum keabadian tenaga ialah kewujudan mesin gerakan sentiasa adalah mustahil untuk dicipta, memandangkan tiada sistem yang boleh memberi jumlah tenaga yang tidak terbatas tanpa bekalan tenaga luar.

Rujukan
-------

1. ↑  Richard Feynman (1970). *The Feynman Lectures on Physics Vol I*. Addison Wesley. ISBN 978-0 -201-02115-8.
2. ↑  Mandl, F. (1988) [1971]. Statistical Physics (2nd ed.). Chichester·New York·Brisbane·Toronto·Singapore: John Wiley & sons. ISBN 978-0471915331.
3. ↑  Planck, M. (1923/1927). *Treatise on Thermodynamics*, third English edition translated by A. Ogg from the seventh German edition, Longmans, Green & Co. London, m/s 40.

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Perancis (data)
* Jerman
* Israel
* Amerika Syarikat
* Latvia
* Republik Czech

 |

|  |  |
| --- | --- |
| Ikon tunas | Rencana berkaitan fizik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
***Ke Pintu Kaabah*** adalah telefilem Malaysia 2017 arahan Asri Alias terbitan Rimbun Hikmah Sdn. Bhd. Ditulis oleh MF Kencana telefilem ini disiarkan pada 1 September 2017 di TV1.

Sinopsis
--------

Kisah Mek Som yang merupakan seorang ibu tunggal memendam hasrat untuk menunaikan ibadat haji ke Mekah.

Kehilangan suaminya di laut menyebabkan kehidupan beliau bersama anaknya Fadilah semakin sukar. Justeru Fadilah mengambil keputusan untuk bekerja di butik Puan Aisah di bandar bagi menambah duit simpanan ibunya ke Mekah.

Sementara itu muncul pemuda bernama Farid yang baru pulang belajar dari luar negara tertarik dengan Fadilah dan mula berkawan dengannya. Sebenarnya Farid merupakan anak Puan Aisah dan beliau merahsiakan kepulangan ke Malaysia daripada pengetahuan ibu bapanya. Beliau berhasrat untuk hidup berdikari terlebih dahulu.

Fadilah sering becerita dengan Farid tentang hasrat ibunya hendak ke Mekah. Perkara itu didengari Farid dengan niat mahu membantu kawan istimewanya itu. Namun hasrat itu hanya disimpan dalam hati.

Rujukan
-------

1. ↑  "Ke Pintu Kaabah (TV1)". MyInfotaip. 1 September 2017.
**Ketua Turus, Staf Bersama** (Jepun: 統合幕僚長, Hepburn: *Tōgō Bakuryō-chō*) ialah pegawai tertinggi tentera dan ketua Markas Pemerintahan Operasi Angkatan Pertahanan Diri Jepun (JSDF). Beliau membantu Menteri Pertahanan mengenai semua hal ehwal JSDF, dan melaksanakan perintah Menteri Pertahanan atas arahan dari Perdana Menteri.

*Ketua Turus, Staf Bersama* terkini ialah Jeneral Kōji Yamazaki. Jawatan ini setaraf dengan Pengerusi Ketua Turus Bersama Amerika, Inspektor Jeneral Bundeswehr Jerman, Panglima Angkatan Tentera Malaysia dan Ketua Pertahanan yang lain.

Struktur
--------

Rencana utama: Angkatan Pertahanan Diri Jepun § Struktur
*Ketua Turus, Staf Bersama* ialah ketua Staf Bersama (統合幕僚監部, *Tōgō Bakuryō Kanbu*), yang terdiri daripada Penyelia Kanan Lain-Lain Pangkat kepada *Ketua Turus, Staf Bersama*, Naib Ketua Turus, Staf Bersama, seorang Naib Ketua Turus Pentadbiran, serta pelbagai jabatan dan staf khusus.

*Ketua Turus, Staf Bersama* menyelia operasi cabang-cabang perkhidmatan Angkatan Pertahanan Diri Jepun, dan akan mengambil alih pemerintahan sekira terjadinya perang, tetapi kuasanya terbatas pada pembentukan dasar dan koordinasi pertahanan pada waktu aman. Rantaian Pemerintahan Operasi berjalan dari *Ketua Turus, Staf Bersama* ke Para Panglima beberapa Markas Operasi.

Setiap cabang perkhidmatan diketuai oleh Ketua Turus masing-masing, yang mempunyai kawalan pentadbiran terhadap perkhidmatan mereka sendiri.

Lihat juga
----------

* Menteri Pertahanan Jepun

Rujukan
-------

1. ↑  "自衛隊: 組織" [JSDF: Organization]. *Nihon Daihyakka Zensho (Nipponika)* (dalam bahasa Japanese). Tokyo: Shogakukan. 2012. OCLC 153301537. Diarkibkan daripada yang asal pada 2007-08-25. Dicapai pada 2012-07-15.CS1 maint: unrecognized language (link)
2. ↑  "Responsibility of COS,JS | Japan　JSO　Oficial Webdite". *www.mod.go.jp*. Dicapai pada 28 March 2018.
3. ↑  Japan Self-Defense Forces. "Chief of Staff". Dicapai pada 10 March 2018.
4. ↑  "Self Defense Forces". *Encyclopedia of Japan*. Tokyo: Shogakukan. 2012. OCLC 56431036. Diarkibkan daripada yang asal pada 2007-08-25. Dicapai pada 2012-07-15.
5. ↑  *The Ministry of Defense Reorganized: For the Support of Peace and Security* (PDF). Tokyo: Japan Ministry of Defense. 2007. m/s. 4–5.

Templat:Japan Chiefs of the Joint Staff

| * l
* b
* s
Pasukan Pertahanan Diri Jepun |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|     | 

|  |  |
| --- | --- |
| JSDF flag | Tentera DaratPasukan Pertahanan Diri Jepun (Darat) |

 | 

|  |  |
| --- | --- |
| Naval ensign of Japan | Maritim JepunPasukan Pertahanan Diri Jepun (Laut) |

 | 

|  |  |
| --- | --- |
| Roundel of the JASDF | Tentera UdaraPasukan Pertahanan Diri Jepun (Udara) |

 |

 |
***In the Name of the King: A Dungeon Siege Tale*** (bahasa Melayu harafiah ***Diatas Nama Raja: Kisah Pengepungan Kurungan Bawah Tanah***) ialah sebuah filem berbahasa Inggeris yang mula ditayangkan pada tahun 2008. 

Filem In the Name of the King: A Dungeon Siege Tale ini telah dihasilkan di bawah arahan pengarah  Uwe Boll.

Pelakon
-------

Filem ini turut disertai oleh beberapa orang pelakon terkenal, antaranya adalah Jason Statham, Ron Perlman, Ray Liotta

Ringkasan
---------

Seorang lelaki yang bernama Farmer beusaha untuk membebaskan isterinya yang diculik dan membalas dendam di atas kematian anaknya -- dua tindakan yang dilakukan oleh Krugs, satu puak pahlawan-haiwan yang dikawal oleh Gallian yang Jahat.

Rujukan
-------

Pautan luar
-----------

* *In the Name of the King: A Dungeon Siege Tale*  di Pangkalan Data Filem Internet (IMDb)
* *In the Name of the King: A Dungeon Siege Tale* di AllRovi
* *In the Name of the King: A Dungeon Siege Tale* di Box Office Mojo
* In the Name of the King: A Dungeon Siege Tale di Rotten Tomatoes
* *In the Name of the King: A Dungeon Siege Tale* di Metacritic
* Interviews Diarkibkan 2008-02-01 di Wayback Machine at Movieset.com
Cakera terbang dengan tanda dagangan berdaftar Wham-O "Frisbee"
**Frisbee** (disebut *FRIZ-bee*), juga dipanggil **cakera terbang** atau ringkasnya **cakera**, ialah mainan meluncur atau barangan sukan yang biasanya diperbuat daripada plastik acuan suntikan dengan diamter kira-kira 8 hingga 10 inci (20 hingga 25 cm), dan bibir yang jelas. Ia digunakan secara rekreasi dan dalam persaingan untuk membaling dan menangkap, seperti dalam permainan cakera terbang. Bentuk cakera pada keratan rentas membolehkan ia terbang dengan mengurangkan seretan dan meningkatkan daya angkat apabila ia bergerak melalui udara, berbanding dengan cakera rata. Memusing cakera memberikan daya giroscopik penstabil, membolehkan ia disasarkan dengan ketepatan dan dibaling untuk jarak.

Pelbagai variasi cakera terbang tersedia. Golf cakera biasanya lebih kecil tetapi lebih padat dan disesuaikan bagi gaya terbangan tertentu untuk meningkatkan atau mengurangkan kestabilan dan jarak. Lemparan cakera terpanjang yang direkodkan ialah oleh David Wiggins Jr. dengan jarak 1,109 kaki (338 m). Sukan *disc dog* menggunakan cakera terbang yang agak perlahan yang diperbuat daripada bahan yang lebih lentur untuk menahan gigitan anjing dengan lebih baik dan mengelakkan kecederaan pada anjing itu. Gelung terbang juga tersedia yang biasanya bergerak jauh lebih jauh daripada mana-mana cakera terbang tradisional. Cakera bercahaya diperbuat daripada plastik pendarfluor atau mengandungi cecair bercahaya atau LED berkuasa bateri untuk dimainkan selepas gelap. Sesetengah cakera lain bersiul apabila mereka mencapai halaju tertentu dalam penerbangan.

Istilah *frisbee* sering digunakan secara am bagi menerangkan semua cakera terbang, tetapi **Frisbee** ialah tanda dagangan berdaftar syarikat mainan Wham-O. Kekangan perundangan ini menyebabkan sukan teratur seperti Ultimate atau golf cakera terpaksa meninggalkan penggunaan perkataan "Frisbee".

Rujukan
-------

1. ↑  "Flying Disc World Records". Dicapai pada November 13, 2014.
2. ↑  "8 Common Words That Are Still Trademarked". *Merriam-Webster* (dalam bahasa Inggeris). Dicapai pada 2022-06-24.
3. ↑  "Overview of Trademark Law: Can trademark rights be lost?".
4. ↑  "Losing Grip on the Frisbee".
**Pokok Ipoh** adalah sejenis tumbuhan yang terdapat di hutan Malaysia serta di negara-negara ASEAN yang lain. Nama sainsnya *Antiaris toxicaria Lesch*. 

Pokok Ipoh mempunyai getah beracun yang digunakan sebagai racun untuk hujung sumpitan orang asli. Racun ini bertindak dengan serta-merta dan akan membunuh mangsa yang terkena sumpitan. Untuk mengelakkan keracunan kepada pemburu, bahagian daging pada mangsa perburuan akan dipotong dan dibuang. Ciri-ciri daun pokok Ipoh ini ialah hujung daunnya berbentuk tirus,oblong elliptik,pangkal daun berbentuk bulat. Secara umumnya daun pokok ini adalah nipis.

Bandar Ipoh, Perak juga berkemungkinan mendapat nama sempena pokok Ipoh.

Rujukan
-------

 1. ↑  INDEX TO SCIENTIFIC NAMES of Tropical Tree Species along with their Vernacular Names

Lihat juga
----------

* Senarai pokok

|  |  |
| --- | --- |
| Senarai pokok | Pokok mangga |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
| 10 Heller Slovak (1942) |
| --- |
|  |
| Bahagian depan | Bahagian belakang |

***Heller*** atau ***Häller*** ialah duit syiling Jerman yang bernilai setengah *Pfennig*. Dinamai sempena bandar raya Hall am Kocher (Dewan Schwäbisch kini), duit syiling ini dikeluarkan mulai dari abad ke-13 sebagai *pfennig* perak (*Häller Pfennig*).

Istilah *Heller* digunakan secara meluas sebagai nama untuk duit syiling yang bernilai kecil di banyak negeri Jerman sehingga 1873. Selepas penyatuan Jerman pada 1871, *Mark* dan *Pfennig* diperkenalkan sebagai duit syiling di seluruh negara.

*Heller* Jerman dihidupkan semula pada tahun 1904 apabila pemerintahan Jerman mengambil alih tanggungjawab untuk mata wang Afrika Timur Jerman daripada Syarikat Afrika Timur Jerman. *Heller* diperkenalkan sebagai 1/100 *rupie* untuk menggantikan pesa yang setakat ini bernilai 1/64 rupie.

*Heller* juga merupakan istilah yang digunakan di separuh empayar bahagian Austria untuk 1/100 krone Austria-Hungary, mata wang Austria-Hungary dari 1892 sehingga keruntuhan Empayar. Separuh empayar yang lain yang merupakan bahagian Hungary menggunakan mata wang *fillér*.

Istilah *heller* (Czech: *haléř*code: cs is deprecated , Slovak: *halier*code: sk is deprecated ) juga digunakan untuk duit syiling yang bernilai 1/100 koruna di Republik Czech (koruna Czech) dan Slovakia (koruna Slovakia), serta di bekas Czechoslovakia (koruna Czechoslovakia).

Lihat juga
----------

* Duit syiling koruna Czech
* Duit syiling koruna Slovakia
* Koruna Czechoslovakia
* Øre (subbahagian krone Skandinavia)
Ilustrasi mengenai Hukum Dalton menggunakan gas pada aras laut.
Dalam kimia dan fizik, **Hukum Dalton** (juga disebut sebagai **Hukum Dalton bagi separa tekanan**) yang dirumuskan oleh John Dalton pada tahun 1801 menyatakan bahawa jumlah tekanan campuran gas unggul sama dengan hasil tambah kesemua tekanan separa gas individual yang terdapat di dalam campuran tersebut. Hukum empirik ini diperhatikan oleh John Dalton pada 1801 dan ia mempunyai kaitan dengan hukum gas unggul.

Rumus
-----

Molekul-molekul di dalam campuran gas unggul tidak saling bertindak kerana kedudukan mereka yang jauh antara satu sama lain. Sebagai contoh, jumlah tekanan campuran gas unggul yang mengandungi nitrogen, hidrogen dan ammonia boleh dikira seperti berikut:

Secara mathematik, tekanan bagi campuran gas unggul boleh ditakrifkan sebagai ringkasan:

{\displaystyle P\_{\text{total}}=\sum \_{i=1}^{n}{p\_{i}}}       atau      {\displaystyle P\_{\text{total}}=p\_{1}+\cdots +p\_{n}}
di mana {\displaystyle p\_{1},\ p\_{2},\dots ,\ p\_{n}} mewakili tekanan separa bagi setiap komponen.

{\displaystyle \ p\_{i}=P\_{\text{total}}y\_{i}}
di mana {\displaystyle y\_{i}} merupakan "pecahan mol" bagi komponen i-th dalam jumlah keseluruhan campuran bagi komponen *n*.

{\displaystyle p=p\_{{\mathrm {N} }\_{2}}+p\_{{\mathrm {H} }\_{2}}+p\_{{\mathrm {NH} }\_{3}}}

  


|  |  |
| --- | --- |
| Di mana: |   |
| {\displaystyle p\,} | = jumlah tekanan campuran gas unggul |
| {\displaystyle p\_{{\mathrm {N} }\_{2}}} | = tekanan separa nitrogen (N2) |
| {\displaystyle p\_{{\mathrm {H} }\_{2}}} | = tekanan separa hidrogen (H2) |
| {\displaystyle p\_{{\mathrm {NH} }\_{3}}} | = tekanan separa ammonia (NH3) |

Rujukan
-------

1. 1 2  Silberberg, Martin S. (2009). *Chemistry : the molecular nature of matter and change* (ed. 5th). Boston: McGraw-Hill. m/s. 206. ISBN 9780073048598.
Matawang 100 thaler pada tahun 1857
**Kerajaan beraja Hanover** (Jerman: *Königreich Hannover*code: de is deprecated ) telah diasaskan pada bulan Oktober 1814 melalui Kongres Vienna, dengan pemulihan semula George III ke atas wilayah Hanover selepas era Napoleonik. Ia mengantikan bekas Elektorat Hanover (sebelumnya secara rasmi dikenali sebagai Elektorat Brunswick-Lüneburg), dan menyertai 38 buah negeri-negeri berdaulat di dalam Konfederasi Jerman pada bulan Jun 1815. Kerajaan beraja ini diperintah oleh Kerabat Hanover, sebuah cabang kadet daripada Kerabat Welf, di dalam sebuah kesatuan peribadi dengan United Kingdom Great Britain dan Ireland sejak tahun 1714. Oleh kerana monarkinya tinggal di London, seorang wizurai, biasanya anggota lebih muda daripada keluarga diraja Britain, menguruskan pentadbiran kerajaan beraja Hanover.

Kesatuan peribadi dengan United Kingdom berakhir pada tahun 1837 selepas Ratu Victoria menaiki takhta di sebabkan undang-undang separa Salic yang mana menghalang operempuan daripada mewarisi takhta Hanover pada ketika pewaris lelaki dalam dinasti masih hidup. Oleh yang demikian ayah saudara baginda, Ernest Augustus menjadi pemerintah Hanover. Satu-satunya anak lelaki beliau mengantikan beliau dan menaiki takhta sebagai George V. Bagaimanapun, di sebabkan pihak yang disokong beliau telah kalah Perang Austria-Prusia, kerajaan beliau telah ditakluk oleh Prusia pada tahun 1866 dan dihapuskan sebagai sebuah kerajaan beraja yang berdaulat, menjadi sebuah wilayah Prusia. Bersama-sama dengan wilayah lain Prusia, Hanover menjadi sebahagian daripada empayar Jerman selepas penyatuan Jerman pada bulan Januari 1871. Pada tahun 1946, aa muncul buat sementara sebagai negeri Hanover, sebelum digabungkan dengan negeri-negeri yang lebih kecil untuk menjadi Saxony Hilir, kemudian Jerman Barat.

Galeri
------

* Standard Diraja Hanover, 1816–1837Standard Diraja Hanover, 1816–1837
* Jata Hanover, 1837Jata Hanover, 1837
* Lambang awam HanoverLambang awam Hanover
* Standard Diraja Hanover selepas tahun 1837Standard Diraja Hanover selepas tahun 1837

Lihat juga
----------

* Legion Guelphic
* Legion Raja Jerman
* Kleindeutsche Lösung
* Negeri Hanover

Nota
----

1. 1 2  Colton, J. H. "National Flags". J. H. Colton. Dicapai pada 18 May 2014.
2. 1 2  Johnson, Alvin Jewett. "Johnson's New Chart of National Emblems". Alvin Jewett Johnson. Dicapai pada 18 May 2014.

Pautan luar
-----------

Templat:States of the German Confederation
Templat:Former Monarchies


| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat (melalui VIAF)

 |
| Perpustakaan negara | 
* Jerman
* Israel
* Amerika Syarikat

 |
**Hukum Coulomb** (Jawi: ‏**حكوم كولومب**‎code: ms is deprecated ‎) dalam bidang elektrostatik ialah hukum yang menjelaskan daya tarikan di antara dua cas elektrik (*q1* dan *q2*) yang diletakkan pada suatu jarak, *r* seperti pada rumus di bawah.

{\displaystyle F=k{\frac {q\_{1}q\_{2}}{r^{2}}}}
Hukum ini menyatakan apabila terdapat dua (atau lebih) buah cas elektrik diletakkan pada suatu jarak, suatu daya akan terbentuk di antara kedua-dua cas (daya elektrostatik), yang berkadar terus dengan hasil darab cas-cas elektrik, dan berkadar songsang dengan kuasa dua jarak di antara cas-cas. Magnitud daya elektrostatik adalah bergantung kepada pemalar Coulomb, *k* (kira-kira 7009898800000000000♠8.988×109 N⋅m2⋅C−2). Dalam hal ini, daya yang terbentuk dapat membuat kedua-dua cas saling menarik atau menolak antara satu sama lain, bergantung pada sifat setiap cas (positif atau negatif). Cas-cas yang bersifat sama akan saling tolak-menolak, sedangkan cas-cas yang bersifat berbeza akan saling tertarik.

Hukum ini dinamakan sempena ahli fizik Perancis, Charles-Augustin de Coulomb yang menemui hukum persamaan ini pada 1785.

Rujukan
-------

1. ↑  Putra, V. G. V. (2017). *Pengantar Fisika Dasar* (PDF). Sleman: CV. Mulia Jaya Publisher. m/s. 159. ISBN 978-602-72713-6-4.
2. ↑  Andrew Duffy, *Electric charge and Coulomb's law*, Physics lecture demonstrations at Boston University, PY106/Charge.html, 7-6-99, 13:49:00 28.06.1999.
3. ↑  R. Nave, *Coulomb's Law: Like charges repel, unlike charges attract*, HyperPhysics, electric/elefor.html, 23:10:07 28.06.2005.
Prof. Dr. **Ismawi bin Zen** adalah pensyarah Jabatan Senibina Lanskap, Kulliyah Senibina dan Rekabentuk Alam Sekitar, Universiti Islam Antarabangsa Malaysia (UIAM). Beliau terpilih sebagai Tokoh Maal Hijrah peringkat negeri Sarawak tahun 2010.

Kerjaya
-------

Dr.Ismawi yang berasal dari Kampung Gedong, Samarahan, Sarawak memulakan kerjayanya sebagai penolong pensyarah di Universiti Teknologi Malaysia pada 1978. Pada 1996 beliau menjadi Pensyarah dan Dekan Kulliyah Senibina dan Rekabentuk Alam Sekitar, UIAM. Beliau juga pernah menjadi Timbalan Rektor UIAM dari 1999 hingga 2005.

Panel arkitek Masjidil Haram
----------------------------

Beliau dilantik oleh Kerajaan Arab Saudi mengetuai barisan panel arkitek untuk pembangunan semula bandar Mekah termasuk Masjidil Haram, supaya menjadi lebih luas, mesra alam, dan selamat.Panel arkitek itu terdiri daripada 16 syarikat arkitek antarabangsa dari 13 negara termasuk Arab Saudi, Malaysia, Mesir, Jordan, Jepun, Jerman, Perancis, Switzerland, England, India, dan Afrika Selatan.

Tokoh Maal Hijrah Sarawak 2010
------------------------------

Pada 7 Disember 2010, Prof. Dr. Ismawi bin Zen dianugerahkan Tokoh Maal Hijrah peringkat Negeri Sarawak di Dewan Suarah, Bintulu, Sarawak. Anugerah itu disampaikan oleh Yang di-Pertua Negeri Sarawak, Tun Abang Muhammad Abang Barieng sempena sambutan Maal Hijrah 1432/ 2010.

Rujukan
-------

1. ↑  UIAM bukti kejayaan ahli akademik Islam[*pautan mati kekal*]
2. ↑  Enam Tokoh Ma'al Hijrah Peringkat Negeri[*pautan mati kekal*]
***Kde domov můj?*** (*Di mana kediamanku?*) adalah lagu kebangsaan Republik Czech dan telah digunakan sejak merdeka pada 1993. Di dalam negara lama Czechoslovakia, lagu ini merupakan bahagian pertama dalam lagu kebangsaan negara tersebut, dengan lagu kebangsaan Slovakia merangkumi bahagian kedua. 

Lagu ini digubah oleh komponis František Škroup dan penulis drama Josef Kajetán Tyl sebagai sebahagian daripada cerita komedi *Fidlovačka aneb žádný hněv a žádná rvačka* (Fidlovačka, atau tiada amarah dan pergaduhan). Ia dipentaskan buat pertama kali di Stavovské Divadlo (Teater Estates) di Prague pada 21 Disember 1834. Lagu ini pada asalnya memiliki lebih dari satu stanza, tetapi kini, hanya stanza pertama digunakan untuk lagu kebangsaan dan yang lain dilupakan.

Lirik
-----

Kde domov můj,   

kde domov můj?  

Voda hučí po lučinách,  

bory šumí po skalinách,  

v sadě skví se jara květ,  

zemský ráj to na pohled!  

A to je ta krásná země,  

země česká, domov můj,  

země česká, domov můj!

Terjemahan
----------

Di mana kediamanku?  

Di mana kediamanku?  

Buihan air di sepanjang ladang  

Hutan cemara di tebing tinggi  

Bunga musim semi berseri  

Pandangan syurga di bumi!   

Dan inilah negeri indah itu,  
 
Tanah Czech, kediamanku,  

Tanah Czech, kediamanku!

Pautan luar
-----------

* Pautan ke versi instrumental Diarkibkan 2011-05-15 di Wayback Machine
* Pautan ke versi nyanyian secara solo
*km/j dialihkan ke sini. Bagi rancangan televisyen terbitan RTM, sila rujuk rencana KM/J (rancangan TV).*
**Kilometer sejam** adalah unit bagi kelajuan (skalar) dan halaju (vektor). Simbol bagi kilometer sejam ialah **km/j** ataupun **km·j−1**, namun adakalanya ia ditulis secara tidak formal sebagai **ksj** sebagaimana "bsj" bagi unit batu sejam.

Unit kilometer sejam digunakan secara meluas pada papan tanda had laju di jalan raya serta pada meter laju di papan pemuka kenderaan. Oleh itu, unit km/j lebih lazim digunakan dalam kehidupan seharian daripada unit SI bagi kelajuan, meter sesaat. Bersama-sama dengan kWj, km/j adalah unit metrik berasaskan jam yang paling lazim digunakan, yang mana merupakan "unit bukan SI yang diterima penggunaannya bersama-sama dengan Unit SI" oleh Biro Timbang dan Ukur Antarabangsa.

Pertukaran
----------

* 3.6 km/j ≡ 1 m/s, unit SI bagi kelajuan, meter sesaat
* 1 km/j ≈ 0.277 78 m/s
* 1 km/j ≈ 0.621 37 bsj ≈ 0.911 34 kaki sesaat
* 1 knot ≡ 1.852 km/j (nilai sebenar)
* 1 batu = 1.609344 km (~1.61 km)
* 1 batu sejam = ~1.61 kilometer sejam
* 1 kilometer sejam = ~0.62 batu sejam

Lihat juga
----------

* Kelajuan
* Had laju

Rujukan
-------

1. ↑  risalah BIPM (rujukan SI)
2. ↑  1 ela ≡ 0.9144 m dan  
1 batu = 1760 ela, oleh itu  
1 batu = 1760 × 0.9144 ÷ 1000 km

Pautan luar
-----------

* The converter Pertukaran atas talian bagi unit kelajuan: km/j, bsj, knot, dll.
* Pertukaran Unit Metrik dan Imperial Diarkibkan 2015-08-01 di Wayback Machine
* Kalkulator Pertukaran bagi Unit Kelajuan
Rencana ini dipindah daripada sebahagian rencana "Khatan". Ia telah disembunyikan melalui tanda komen kerana ia merupakan hak cipta Ashtech Holdings Sdn Bhd. Sila ubah suainya supaya dapat mematuhi undang-undang hak cipta.

**Khatan di Malaysia** ("bersunat" atau "khitanan") merupakan satu majlis yang penting pada suatu masa dahulu. Para ibu-bapa akan mengadakan kenduri kendara secara besar-besaran yang kadang-kala membabitkan keseluruhan penduduk kampung. Walau bagaimanapun pada masa kini kenduri kendara telah kurang diadakan. Di Malaysia, apabila seseorang anak mencecah usia lebih kurang sepuluh atau dua belas tahun, dia dianggap telah sampai masa untuk menjalani upacara berkhatan. 

Setelah menentukan hari yang sesuai bagi upacara tersebut, maka keluarga anak tersebut akan menjemput saudara-mara, dan jiran-jiran sekampung. Sekiranya mereka mempunyai kewangan yang lebih kukuh, meraka akan menjemput lebih ramai sahabat-handai yang lain. Pada masa itu, tuan rumah turut membaiki rumah dengan termasuk membersih dan mengukuhkan rumah seperti memasang tiang tumpang bagi menampung para hadirin yang akan hadir.
**Huan Tan** (Cina: 桓譚, sekitar 43 SM–28 M) ialah seorang ahli falsafah Cina yang giat pada zaman Dinasti Han (202 SM–220 M) dan zaman peralihan Dinasti Xin yang singkat (9–23 M). Ragam fahaman falsafah Huan berasal dari tradisi realis Catatan Lama yang disokong oleh ahli-ahli falsafah sezaman yang lain seperti ahli falsafah naturalis dan mekanistik, Wang Chong (27–sekitar 100) yang dikatakan oleh Rafe de Crespigny sebagai kuat dipengaruhi oleh Huan Tan. Huan merupakan sahabat akrab dengan ahli falak dan ahli matematik istana, Liu Xin (m. 23 SD) as well as the author and poet Yang Xiong (53 SM–18 M), dan berkhidmat sebagai pegawai di bawah pemerintahan Ai (27–1 SM), Wang Mang (9–23 M), Gengshi (23–25 M), dan Guangwu (25–57 M).

  

Selain pelbagai karya rapsodi, esei dan memorialnya, karya utama Huan merupakan *Xinlun* (新論), atau "Perbincangan Baru", yang dikagumi oleh Maharaja Guangwu, biarpun nama baik Huan Tan tercemar kerana kononnya merapatkan diri dengan rejim perampas kuasa Wang Mang. *Xinlun* ini juga merupakan naskhah terawal yang memerikan peranti tukul tangkai yang dikuasakan oleh hidraulik (iaitu roda air) untuk menghancurkan dan mengupas kulit biji-bijian.

Catatan
-------

1. 1 2 3 4  Crespigny, 338.
2. ↑  Needham, Volume 4, Part 2, 392.

Rujukan
-------

* Crespigny, Rafe de. (2007). *A Biographical Dictionary of Later Han to the Three Kingdoms (23-220 AD)*. Leiden: Koninklijke Brill. ISBN 90-04-15605-4.

* Needham, Joseph (1986). *Science and Civilization in China: Volume 4, Physics and Physical Technology, Part 2, Mechanical Engineering*. Taipei: Caves Books Ltd.

  




  

Templat:China-politician-stub
Bagi baka itik, lihat Itik Pekin.
Itik Peking selepas dikeringkan.
**Itik Peking** atau **Itik Panggang Peking** ialah hidangan itik terkenal dari Beijing yang telah disediakan sejak zaman empayar lagi dan kini dianggap sebagai salah satu makanan negara China dan Korea Selatan.

Hidangan Itik Peking dihargai kerana kulitnya yang nipis dan garing, dengan versi aslinya menyajikan kulit hampir pada keseluruhannya, tanpa banyak daging, dan dihiris di hadapan pelanggan oleh tukang masak. Itik yang diternak khas untuk hidangan ini disembelih selepas 65 hari dan diperasakan sebelum dipanggang di dalam ketuhar tertutup atau ketuhar gantung. Dagingnya sering dimakan dengan penkek, daun bawang, dan sos hoisin atau sos mi manis. 

Dua restoran yang paling terkenal di Beijing yang melayani hidangan istimewa ini ialah:

* Quanjude; dan
* Bianyifang;

yang telah wujud selama dua abad dan telah menjadi jenama sebutan ramai. Kelainan hidangan ini yang dikenali sebagai "itik aromatik garing" telah dicipta oleh komuniti Cina di United Kingdom.

Lihat juga
----------

* Angsa panggang
* Itik Pekin, baka itik yang digunakan untuk menyediakan Itik Peking dan yang disajikan sebagai "itik Pulau Long" di Amerika Syarikat
* Itik Zhangcha
* Masakan Cina
* Masakan Mandarin

Pautan luar
-----------

* In Pictures: Making Peking Duck (BBC)
* Video: Ching He Huang/Chinese Food Made Easy/Street Food/crispy duck with plum sauce
* Examiner: Beijing's best duck restaurants
**Koloni Natal** adalah sebuah koloni British di Afrika Selatan. Ia diisytiharkan sebagai jajahan British pada 4 Mei 1843 setelah tentera British telah berjaya menewaskan kerajaan Boer di Republik Natal. Pada 31 Mei 1910 negeri ini digabungkan dengan tiga koloni lain untuk membentuk Kesatuan Afrika Selatan, sebagai salah satu wilayahnya. Kini ia dipanggil wilayah KwaZulu-Natal Afrika Selatan. 

Pada asalnya hanya kira-kira separuh daripada keluasan wilayah ini, dengan sempadan timur laut dibentuk oleh sungai Tugela dan Buffalo yang melampaui Kerajaan Zululand yang bebas (kwaZulu dalam bahasa Zulu).

Konflik yang sengit dengan penduduk Zulu menyebabkan pengongsian bandar Durban, dan akhirnya, Boers menerima aneksasi Inggeris pada tahun 1844 di bawah tekanan ketenteraan. Seorang gabenor Britain dilantik ke rantau ini dan banyak peneroka berhijrah dari Eropah dan Cape Colony. Pihak British telah mengusahakan industri tebu pada tahun 1860-an. Pemilik ladang mempunyai masa yang sukar untuk menarik buruh Zulu untuk bekerja di ladang mereka, oleh itu British membawa ribuan buruh tanpa izin dari India. Hasil daripada pengimportan buruh India, Durban menjadi tempat tumpuan penduduk India terbesar di luar India.
**Fusilli** [fuˈzilli] ialah pasta panjang, tebal, berbentuk pilin. Perkataan *fusilli* mungkin datang daripada *fuso* ("spindel"), yang secara tradisional ia adalah "diputar" dengan menekan dan menggelek rod kecil di atas jalur nipis pasta untuk memusingnya dalam bentuk berpilin.

Di samping jenis tepung gandum biasa dan lengkap, seperti mana-mana pasta, warna lain boleh dibuat dengan mencampur bahan-bahan lain ke dalam doh, yang juga memberi kesan rasa, contohnya, ubi bit atau tomato untuk merah, bayam untuk hijau, dan dakwat sotong untuk hitam.

*Fusilli* mungkin didapati dalam bentuk padu atau berongga. Fusilli berongga juga dipanggil *fusilli bucati*.

Istilah *fusilli* juga digunakan untuk menggambarkan pasta pendek, diratakan, dan berpintal dikenali sebagai rotini di Amerika Syarikat.
Pasta pendek berpintal juga dipasarkan sebagai fusilli, serta fusilli tiga warna yang dipasarkan untuk pengguna yang ingin salad gaya bistro dan lain-lain. Produk jenis ini sangat biasa dilihat.

Galeri
------

* "Solid" Fusilli mungkin juga dikenali sebagai Rotini di Amerika Syarikat"Solid" Fusilli mungkin juga dikenali sebagai Rotini di Amerika Syarikat
* Mi FusilliMi Fusilli

Lihat juga
----------

* Senarai pasta

Rujukan
-------

1. ↑  "Fusilli recipes". *BBC*. Dicapai pada September 25, 2016.

Pautan luar
-----------
**Hobi** merupakan aktiviti rekreasi yang dilakukan pada masa lapang bagi menenangkan fikiran seseorang.

Tujuan
------

Tujuan hobi adalah untuk memenuhi minat dan mendapat keseronokan, bukan mendapat pulangan. Terdapat pelbagai jenis hobi seperti mengumpul, membuat, membaiki, bermain dan pendidikan dewasa.

Ada hobi percuma dan ada yang memerlukan belanja. Sebagai contoh, hobi mengumpul setem adalah percuma jika sekadar mengumpulkan setem terpakai, tetapi ia bertukar menjadi hobi yang memerlukan belanja apabila pengumpul jemu dengan kesukaran mendapatkan pelbagai setem secara percuma. Pelbagai jenis setem yang menarik perlu dibeli, malah setem yang baru terbit harganya mahal.

Memancing adalah hobi yang memerlukan belanja dan menghasilkan pulangan. Belanja diperlukan untuk membeli alat pancing utama seperti joran dan umpan, alat pancing sampingan seperti bot, khemah, lampu dan sebagainya. Pulangannya adalah ikan dan hadiah pertandingan memancing.

Antara hobi lain ialah memelihara burung untuk mendengar bunyi, memiliki pokok bonsai dan memelihara ikan lohan (*flower horn*).
Hidrolik dan kajian lain
**Saluran terbuka**, dengan seragam mendalam, **Membuka Saluran Hidrolika** tawaran dengan seragam dan non-seragam sungai.
Ilustrasi hidrolik dan hidrostatik.
**Hidraulik** (dari kata gabung Yunani ὑδραυλικόςcode: grc is deprecated  *hydraulikos* dari ὕδωρcode: grc is deprecated  *hydor* "air" dan αὐλόςcode: grc is deprecated  *aulos* "pipa") adalah teknologi dan gunaan sains kejuruteraan, kimia dan bidang lain melibatkan sifat dan mekanikal cecair sebagai perantara yang boleh dialir dan dialihkan; ia pada tahap sangat asasnya mirip prinsip pneumatik dijanakan pemampatan gas. Cecair perantara ini atau "bendalir" mempunyai sifat menggerak tersendiri yang boleh mengisi segala ruang lalu mengalirkan daya ditekankan dari satu titik mula kepada suatu titik hujung dengan tekanan sama kadar. Prinsip ini digunakan untuk menjana, mengawal dan menghantar kuasa hasil tekanan dalam pelbagai keterapan termasuk pengaliran, pengempangan dan pam.

Nota
----

1. ↑  NEZU Iehisa (1995), *Suirigaku, Ryutai-rikigaku*, Asakura Shoten, m/s. 17, ISBN 4-254-26135-7. More than one of `|ISBN=` dan `|isbn=` specified (bantuan)
2. ↑  "hidraulica Archivos – Zona Ingenieria". Diarkibkan daripada yang asal pada 2017-06-20. Dicapai pada 2018-04-10.
3. ↑  Chisholm, Hugh, penyunting (1911). "Hydraulics". *Encyclopædia Britannica* (dalam bahasa Inggeris). **14** (ed. ke-11). Cambridge University Press. m/s. 35.
4. 1 2  Amirul Naim Zamzan (25 Januari 2021). "Bagaimanakah sistem hidraulik berfungsi?". *PakcikEngineer*. Dicapai pada 6 Oktober 2021.

Rujukan
-------

* Rāshid, Rushdī; Morelon, Régis (1996), *Encyclopedia of the history of Arabic science*, London: Routledge, ISBN 978-0-415-12410-2. More than one of `|ISBN=` dan `|isbn=` specified (bantuan)Lebih daripada satu `|ISBN=` dan `|isbn=` dinyatakan (bantuan)

Pautan luar
-----------

* Pascal Prinsip dan Hidrolika
* Prinsip hidrolika
* IAHR media perpustakaan Web sumber foto, animasi & video
* Asas hidraulik persamaan
* MIT hidrolika tentu nota
Dalam trigonometri, **hukum sinus** ialah pernyataan tentang segi tiga yang berubah-ubah. Jika sisi segi tiga ialah *a*, *b* dan *c* dan sudut yang berhadapan dengan sisi iaitu *A*, *B* and *C*, maka, hukum sinus menyatakan

{\displaystyle {\sin A \over a}={\sin B \over b}={\sin C \over c}.\,}
Rumus ini berguna untuk mengetahui panjang sisi yang lain dari segi tiga tersebut jika 2 sudut dan 1 sisinya diketahui, masalah umum dalam teknik segi tiga. Hukum ini dapat juga digunakan apabila 2 sisi dan 1 sudut diketahui; dalam kes ini, rumus ini dapat memberikan 2 nilai penting untuk sudut yang dinyatakan. Apabila hal ini terjadi, lazimnya hanya 1 hasil akan menyebabkan seluruh sudut kurang daripada 180°; dalam kes lain, ada 2 penyelesaian sahih pada segi tiga.

Timbal balik bilangan yang yang digambarkan dengan hukum sinus (yakni *a*/sin(*A*)) sama dengan diameter suatu lingkaran yang melalui ketiga-tiga bucu segi tiga, *d*. Kemudian hukum ini dapat ditulis sebagai

{\displaystyle {a \over \sin A}={b \over \sin B}={c \over \sin C}=d.}
Dengan ini, dapat ditunjukkan bahawa:

{\displaystyle d={\frac {abc}{2{\sqrt {s(s-a)(s-b)(s-c)}}}}={\frac {2abc}{\sqrt {(a^{2}+b^{2}+c^{2})^{2}+2(a^{4}+b^{4}+c^{4})}}}}

dengan *s* merupakan semiperimeter,

{\displaystyle s={\frac {(a+b+c)}{2}}}

Turutan
-------

Bina segi tiga dengan sisi *a*, *b*, dan *c*, dan sudut yang berlawanan *A*, *B*, dan *C*. Buat garis dari sudut *C* pada sisi lawannya *c* yang menonjol sekali dalam 2 segi tiga siku-siku, dan nyatakan panjang garis ini sebagai *h*.

Didapati bahawa:

{\displaystyle \sin A={\frac {h}{b}}} and {\displaystyle \;\sin B={\frac {h}{a}}}
Kemudian:

{\displaystyle h=b\,\sin A=a\,\sin B}
dan

{\displaystyle {\frac {\sin A}{a}}={\frac {\sin B}{b}}.}
Melakukan hal yang sama dengan garis yang digambarkan antara sudut *A* dan sisi *a* akan menghasilkan:

{\displaystyle {\frac {\sin B}{b}}={\frac {\sin C}{c}}}

Lihat juga
----------

* Hukum kosinus
Penggantungan sehingga mati para pengawal wanita Nazi kem tahanan Stutthoff di Biskupia Górka, luar Gdańsk, Poland.

**Penggantungan** merujuk kepada perbuatan menggantung sambil menjerut atau memaut tali gantung keliling leher seseorang sehingga tergantung tidak jejak bumi sehingga mati.

Ia merupakan antara kaedah menghukum penjenayah sehingga mati paling lazim dilakukan sejak Zaman Pertengahan malah masih diteruskan di banyak kawasan dan negara sehingga kini - ia pertama kali dicatat dalam teks kuno Yunani *Odýsseia* karya Homeros (Buku ke-XXII). Ia juga merupakan salah satu kaedah membunuh diri yang kerap dijumpai.

Fisiologi
---------

Penggantungan boleh menyebabkan kematian atau kecederaan terhadap individu yang melakukan perbuatan ini melalui beberapa keadaan:

* Penutupan arteri karotid yang menyebabkan hipoksia serebral
* Penutupan vena jugular
* Pematahan leher membawa kepada kecederaan saraf tunjang atau juga terpancungnya kepala
* Penutupan saluran pernafasan.

Bagaimana penggantungan sebegini boleh menyebabkan kematian bergantung kepada keadaan persekitaran ketika penghukuman dilangsungkan.

Keadaan yang merumitkan pihak berkuasa memastikan kematian pesalah laku yang dihukum menyebabkan adanya penjelasan "digantung sehingga mati" ("*hanged by the neck until dead*") dalam penulisan undang-undang.

Sebagai penghukuman mati
------------------------

Sebagai cara membunuh diri
--------------------------

Lihat juga
----------

* Hukuman mati
* *Lynching*

Rujukan
-------

1. 1 2  ""gantung" - Maklumat Kata". *Pusat Rujukan Persuratan Melayu*. Dewan Bahasa dan Pustaka. Dicapai pada 30 Ogos 2019.
2. 1 2 3 4  
Mahmoud Rayes; Monika Mittal; Setti S. Rengachary; Sandeep Mittal (Februari 2011). "Hangman's fracture: a historical and biomechanical perspective" (PDF). Journal of Neurosurgery. Dicapai pada 27 Ogos 2016. It was not until the introduction of the standard drop by Dr. Samuel Haughton in 1866, and the so-called long drop by William Marwood in 1872 that hanging became a standard, humane means to achieve instantaneous death. Cite journal requires `|journal=` (bantuan)

Pautan luar
-----------

* A Case Of Strangulation Fabricated As Hanging
* Obliquity vs. Discontinuity of ligature mark in diagnosis of hanging – a comparative study
* Death Penalty Worldwide
**Kilobit** ialah unit maklumat, dengan simbol **kb**, yang kekadang salah disingkatkan kepada **kbit**.

Takrif piawainya ialah 1 kilobit = 103 bit = 1,000 bit. Dalam konteks saiz ingatan-storan dan ruang-alamat, takrif perduaan alternatif yang merupakan 210 = 1,024 bit kekadang digunakan (sila lihat awalan perduaan), walaupun kegunaan ini adalah kabur maknanya.

Kilobit seringnya digunakan untuk menyatakan kelajuan komunikasi digital, misalnya sambungan internet PSTN 56 kbit/s atau jalur lebar 512 kbit/s. Dalam konteks kelajuan penghantaran telekomunikasi, takrif perpuluhan 1 kilobit = 1,000 bit digunakan secara tetap.

Kilobit adalah berkait rapat dengan kibibit yang mempunyai nilai 210 = 1,024 bit tanpa sebarang kekaburan.

Kilobit (disingkatkan kepada kb dengah huruf kecil b) harus tidak dikelirukan dengan istilah kilobait (disingkatkan menjadi kB dengan huruf besar b).

Lihat juga
----------

* Awalan perduaan
* kilobait
* kibibit
* kilobit per saat
* Peringkat magnitud (data)

Pautan luar
-----------

* Maklumat IEEE untuk penulis, m.s. A1 & A4
* (Melayu) Ensiklokamus Teknologi Maklumat: Kilobit secara ringkas[*pautan mati kekal*]